गुरु के सामने जमीन पर बैठूं इसलिए बनाया इंडियन चैलो
मेरे दादाजी चैलो वादक थे, उनसे मुझे इंस्पिरेशन मिली और मैंने भी चैलो बजाना सीखा। यह ऐसा वाद्य यंत्र है जिसे कुर्सी पर बैठकर बजाया जाता है। मैं इंडियन क्लासिकल म्यूजिक सीखने इंडिया आई। मेरे गुरु जमीन पर बैठते थे और मैं कुर्सी पर। भारतीय शास्त्रीय संगीत शिक्षा में गुरु का जमीन पर बैठना मुझे पसंद नहीं आया और मैंने चैलो में बदलाव कर इसे इंडियन चैलाे का स्वरूप दिया, ताकि गुरु के सामने जमीन पर बैठकर संगीत की शिक्षा ले सकूं। यह कहना है नीदरलैंड की सस्किया डी राव का। उन्होंने सिटी भास्कर से चर्चा में अपनी चैलो जर्नी और इंडियन क्लासिकल म्यूजिक के प्रति रुझान पर चर्चा की। वे पहली बार ग्वालियर तानसेन संगीत समारोह में प्रस्तुति देने आईं।
चैलो और सेक्सोफोन की जुगलबंदी
यूएस से आए फिल स्कॉफ और इंडियन चैलो प्लेयर सस्किया डी राव ने राग जोग में अलाप, जोड़ और झाला प्रस्तुत किया। आगे राग चारूकेशी में पंडित रविशंकर प्रसाद की ट्रेडिशनल धुन बजाई। यह धुन विलंबित तीन ताल और द्रुत तीन ताल में रही। अंत में राग माला और जैज माला धुन बजाई।
म्यूजिक के लिए इंडिया में की शादी
इंडियन क्लासिकल म्यूजिक के प्रति मेरा अट्रैक्शन पंडित हरिप्रसाद चौरसिया जी को सुनने के बाद हुआ। मैंने उनसे प्रार्थना की और कहा कि आप मेरे गुरु बनें। उन्होंने मेरी प्रस्तुति देखी तो बोले \\\"तुम्हें साक्षात भगवान ने संगीत सिखा कर भेजा है\\\'। इसके बाद सितार वादक पंडित शुभेंद्र राव से शादी की।
hin_Deva hin_Deva mag_Deva hin_Deva bho_Deva hin_Deva